La Societat Laboral és una Societat Anònima o Limitada amb el qualificatiu de Laboral.
Es tracta d'un tipus de societat mercantil on la majoria de capital social és propietat dels treballadors i treballadores, que tenen una relació laboral indefinida, personal i directa.
Existeixen dues classes de societats laborals: les Societats Anònimes Laborals (SAL) i les Societats Limitades Laborals (SLL).
Ambdues modalitats de constitució podeu tramitar-les presencialment des de l'Oficina de Gestió Empresarial (OGE).
Una vegada us heu decidit a constituir una Societat Laboral podreu realitzar des de l'Oficina de Gestió Empresarial (OGE) alguns dels tràmits per a la constitució i posada en funcionament.
A l'OGE també podreu fer altres tràmits necessaris per realitzar l'activitat: la comunicació d'obertura de centre de treball, els registres relacionats amb les indústries i la seguretat industrial, agraris o sanitaris, registre de marca, etc. Si voleu, podeu veure tota la documentació i tramitació necessària des de la Cerca Guiada de Tràmits.
Altres tràmits relacionats amb la posada en funcionament:
Al marge de tràmits específics que hagueu de fer en funció de l'activitat que desenvolupeu, per a la posada en marxa de qualsevol activitat cal tramitar:
En el cas que vulgueu desenvolupar la vostra activitat en un local o establiment, cal que comproveu prèviament si l'activitat és compatible amb els usos urbanístics determinats en el pla d'usos del municipi on la vulgueu dur a terme.
Un cop que heu comprovat que l'activitat s'hi pot dur a terme, cal que sol·liciteu la llicència municipal a l'ajuntament.
Si hi heu de realitzar obres, haureu de demanar-hi també la llicència d'obres corresponent.
Diversos tràmits relacionats amb el centre de treball:
Amb la Llei 23/2015, de 21 de juliol, Ordenadora de la Inspecció de Treball i Seguretat Social, les empreses ja NO estan obligades a legalitzar i tenir un llibre de visites a cada centre de treball.
Un cop presa la decisió de contractar un nou treballador, i abans que aquest s'incorpori a l'empresa, us heu d'adreçar a l'oficina de la Tresoreria de la Seguretat Social que correspongui al domicili de l'empresa per a regularitzar el contracte davant l'administració a través dels tràmits que es descriuen a continuació:
El nombre mínim de persones sòcies d'una societat laboral és, amb caràcter general de tres persones.
Això no obstant, la societat laboral es pot constituir inicialment amb dues persones sòcies, sempre que les dues siguin sòcies treballadores amb contracte per temps indefinit i cadascuna tingui el 50% del capital social; aquesta situació només es pot mantenir 36 mesos.
Existeixen 2 classes de societats laborals: les societats anònimes laborals (SAL) i les societats limitades laborals (SLL) o també nomenades com societats laborals de responsabilitat limitada (SRLL), a les quals s'aplica l'establert en el Reial Decret Legislatiu 1/2010 de 2 de juliol, pel que s'aprova el text refós de la Llei de societats de capital, en tot allò que no estigui previst a la Llei 44/2015, de 14 d'octubre, de societats laborals i participades.
El capital social mínim de les SLL és de 3.000€, 100% subscrit i desemborsat, mentre que el capital social mínim de les SAL és de 60.000€, desemborsat el 25% en el moment de la constitució.
La majoria del capital social (més del 50%) ha de ser propietat dels treballadors/ores amb una relació laboral de caràcter indefinit.
Amb caràcter general, requereix un mínim de 3 persones sòcies, ja que cap d'elles pot tenir una participació a la societat superior al 33%.
No obstant, la societat laboral es pot constituir inicialment amb dues persones sòcies i cadascuna tenir el 50% del capital social; aquesta situació només es pot mantenir 36 mesos.
Quan les persones sòcies siguin entitats públiques, de participació majoritàriament pública, entitats no lucratives o de l'economia social, la participació podrà superar el límit legal establert amb caràcter general (33%) sempre que no s'arribi al 50% del capital social.
Abans d'iniciar cap tràmit per a la constitució d'una societat laboral és convenient realitzar el pla d'empresa, que comporta una planificació exhaustiva del negoci i ajuda a fixar els objectius.
La xarxa Catalunya Emprèn ofereix gratuïtament informació, orientació i assessorament específic en economia social i cooperativa, entre d'altres serveis.